open-index/open-wikipedia-markdown huggingface dataset:
Հուդայի մատնության երեք վարկածները

**Հուդայի մատնության երեք վարկածները** (բնօրինակ իսպաներեն վերնագիրը՝ "Tres versiones de Judas"), արգենտինացի պոետ և գրող Խորխե Լուիս Բորխեսի կարճ պատմվածք։ Այն ներառվել է 1944 թվականին տպագրված «Հնարքներ» պատմվածքների ժողովածուում։ Ինչպես Բորխեսի մյուս պատմվածքները, այս պատմվածքը նույնպես գրվել է գիտական հոդվածի տեսքով։ Պատմվածքն ունի երեք ենթագիր։ Պատմվածքում նշված բազմաթիվ մարդկանց մի մասը  իրական են (օրինակ Անտոնիո Կոնսելեիրոն), մի մասը հորինվել են իրական մարդկանց հիման վրա, իսկ մի մասը հորինված են (օրինակ՝ Ջարոմիր Հլադիկը, ով Բորխեսի մեկ այլ՝ «Գաղտնի հայելի» պատմվածքի հերոս է)։

Պատմվածքը թեմայով նման է շարքում հաջորդող «Երեսունի աղանդը» պատմվածքին։

## Սյուժե
Պատմվածքն սկսում է հորինված հեղինակ Նիլս Ռունեբերգի գործերի վերլուծությամբ։ Նիլս Ռունեբերգը ապրում է Լունդ քաղաքում և տպագրել է երկու գիրք՝ «*Kristus och Judas»* («Քրիստոսը և Հուդան», 1904)  և գլխավոր գործը՝ «*Den hemlige Frälsaren»* («Գաղտնի փրկիչները», 1909)։ Բորխեսը վերլուծում է այս երկու գրքերը և քննարկում դրանց հերետիկոսական եզրակացությունները։ Պատմվածքն ավարտվում է Նիլս Ռունեբերգի մահով իր հակասական բնույթի տեքստերի պատճառով։

## Հուդայի երեք վարկածները
Բորխեսի հորինած հեղինակ Նիլս Ռունեբերգը, օգտվելով իր երկու գրքերից, աշխարհին ներկայացնում է Հուդա Իսկարովտացու մատնության երեք վարկածները։
* *Kristus och Judas-ի *առաջին հրատարակության մեջ Ռունենբերգը գտնում է, որ Հուդան Հիսուսի արտացոլումն է մարդկային աշխարհում, եթե Հիսուսը երկնքից ուղարկված փրկիչն է, ապա Հուդան մարդկային աշխարհից էր, նա կրում էր մարդ լինելու բեռը, որն էլ նրան տարավ դավաճանության։
* Հանդիպելով ուժեղ քննադատության Ռունենբերգը ստիպված գիրքը վերահրատարակում է։ Երկրորդ տարբերակում Նիլսը փոխելով փաստարկները ենթադրում է, որ Հուդան տառապել է ամենաշատը։ 
* Երրորդ՝ «*Den hemlige Frälsaren» *գրքում Ռունենբերգը բերում է այն փաստարկը, որ Աստված մարդկային կերպարանքով պետք է լիներ ամբողջությամբ մարդ, այդ թվում՝ անարդար ու մեղսավոր մարդ։ Ռունենբերգը ենթադրում է նաև, որ տառապանքը չպետք է սահմանափակվեր միայն մեկ օր խաչի վրա գամված լինելով. իրական տառապանքը դա մարդկային սերունդների կողմից անընդհատ զզվանքի և պախարանքի ենթարկվելն է։ Վերջապես Ռունենբերգը եզրակացնում է՝ Նա ընտրել է Հուդային որպես իր արտացոլում, Հուդան իրական Քրիստոսն է։ «Աստված մարդ դարձավ ամբողջապես, ընդհուպ մինչև մարդու խայտառակությունը, նողկալիությունն ու անկումը։ Մեզ փրկելու համար նա պատմության խրթին ցանցը հյուսող ճակատագրերից որևէ մեկը կարող էր լինել։ Կարող էր լինել Ալեքսանդրը, Պյութագորասը, Ռյուրիկը կամ Հիսուսը. նա ընտրեց ետին մի ճակատագիր՝ Հուդայինը։»

## Ծանոթագրություններ

### Գրականություն
* "A new Version of Borges Three"  Mark Harris (1997) at The Contra Mundum Christianity & Culture pages (online reprint in pdf format) 
* Blog commentary: ''The author, the critic, and the editor''  triangulating the themes of theology and heresy in Jorge Luis Borges’s short story
* "Three versions of Judas found in Buenos Aires discover challenges Biblical Betrayal" Special to *Variaciones Borges* by Edna Aizenberg, Borgia Center, University of Pittsburgh

## Աղբյուրներ
* Borges, Jorge Luis. *Three Versions of Judas*.&nbsp;

Կատեգորիա:Բորխեսի կարճ պատմվածքներ
Հայրանուն (անձնանուն)

**Հայրանուն**, հայկական արական անուն։ Առաջացել է հայերեն *հայր* և *անուն* բառերից։ Անվան կրճատ ձևն է Հերան, Հայրան, Խերան։ Հիշատակված է մեկ անգամ՝ 13-րդ դարում։

## Գործածություններ
* Հայրանուն, հիշատակված է Տաշքենդ գյուղի (Նոր Բայազետ) Սուրբ Աստվածածին եկեղեցու արձանագրության մեջ (13-րդ դար)։ Այս Հայրանունի որդիքը շինել են նույն եկեղեցին։

## Ծանոթագրություններ

Կատեգորիա:Հայկական արական անձնանուններ
Հայրանց

**Հայրանց**, հայկական իգական անուն։ Առաջացել է հայերեն *հայր* բառից։ Նշանակում է «հերանց, հերանց տնից»։ Հիշատակվել է մեկ անգամ։

## Գործածություններ
* Հայրանց, տիկին, կին Հազարշահի, նվիրատու Սուրբ Թորոս վանից (նախքան 1420 թվականը)։

## Ծանոթագրություններ

Կատեգորիա:Հայկական իգական անձնանուններ
Ժեյյա

**Ժեյյա** (), կոմունա Ֆրանսիայում, մտնում է Ռոն Ալպեր մարզի կազմի մեջ։ Մտնում է Մոնրևել-ան-Բրես կանտոնի կազմի մեջ։ Կոմունայի օկրուգը Բուրկ ան Բրեսն է։

Կոմունայի INSEE կոդը՝ 01196։

## Աշխարհագրություն
Կոմունան Փարիզ քաղաքից գտնվում է 350 կմ հյուսիս-արևելք, Դեպի հյուսիս՝ Լիոն քաղաք, 75 կմ է և 21 կմ հարավ-արևմուտք Բուրկ ան Բրեսից։

Կոմունայի արևելյան մասում հոսում է Ռեսուզ գետը։

## Կլիմա
Կլիման Ցամաքային է ցուրտ ձմեռներով և տաք ամառներով։ Անձրևներ լինում են հիմնականում ամռանը։

## Բնակչություն
Կոմունայի բնակչությունը 2010 թվականին կազմել է 1049 մարդ։

## Քաղաքապետեր

## Տնտեսություն
2010 թվականին աշխատունակ տարիքի (15-64 տարեկան) ունեցող 639 մարդկանցից 516-ը տնտեսապես ակտիվ են եղել, 123-ը `պասիվ (ակտիվության ցուցանիշը` 80,8% է, 1999 թվականին՝ 72,3%)։ 516 ակտիվ բնակիչներից աշխատել են 487-ը (263 տղամարդ, 224 կին), գործազուրկ եղել են 29-ը (11 տղամարդ, 18 կին)։ 123 պասիվներից 38 հոգի եղել են աշակերտ կամ ուսանող, 54-ը՝ թոշակառու, 31 պասիվ են եղել այլ պատճառներով։

## Ծանոթագրություններ

## Արտաքին հղումներ
* 
* 

Կատեգորիա:Ֆրանսիայի բնակավայրեր
Թոմաս Հեյդեն Չարչ

**Թոմաս Հեյդեն Չարչ** (, ծնունդով՝ **Թոմաս Ռիչարդ ՄաքՄիլեն** (, ), ամերիկացի դերասան, պրոդյուսեր, սցենարիստ և ռեժիսոր։

## Կենսագրություն
Ծնվել է 1960 թվականի հունիսի 17֊ին Էլ Պասոյում՝ բժշկական սպայի ընտանիքում․ վեց երեխաներից երրորդն է։ Ծննդյան անունը *Թոմաս Ռիչարդ ՄաքՄիլեն* է։ Սկզբում իր համար ընտրել էր Կեսադա ազգանունը, որը հետագայում փոխվեց և դարձավ Հեյդեն Չարչ։
Թոմասը մեծացել է Լոնդոնում, ավարտել է Հարլինգենի միջնակարգ դպրոցը՝ 1979 թվականին, որից հետո ընդունվել է Հյուսիսային Տեխասի համալսարան։

## Կարիերա
*Հեյդեն Չարչը* իր աշխատանքային գործունեությունը սկսել է ռադիոյում, արել է ձայնային թարգմանություններ։ 
Ֆիլմերում շատ փոքր դերերից հետո տեղափոխվել է Կալիֆորնիա, որտեղ որոշել է շարունակել դերասանական կարիերան։ 1990֊1995֊ական թվականներին կատարել է հիմար մեխանիկ Լոուել Մևերայի դերը «Թևեր» հեռուստաալիքում։ Դրանից հետո աշխատել է հեռուստատեսությունում, խաղացել է գլխավոր դեր «Նեդ և Ստեյսի» սերիալում՝ Դեբրա Մեսսինգի հետ միասին։ Երկրորդական դերեր խաղացել է այնպիսի ֆիլմերում, ինչպիսիք են՝ «Տապանաքարը», «Ջորջը Ջունգլիից», «Անսովոր»։ Հեյդենը ֆիլմերում հիմնականում ներկայացնում է չարագործի կամ ինչ֊որ ուրախ կերպար։ Այդպիսի կինոնկարներից հայտնի է «Անտառային ցանկապատ»֊ը։ 
Ոչ մեծ դերերից հետո 2003 թվականին հանդես է գալիս որպես ռեժիսոր, իսկ հետո, որոշ ժամանակ դադարեցնելով աշխատանքը, վերադառնում է Տեխաս։ 
2003 թվականին Ալեքսանդր Պեյնը նրանը ընտրում է որպես Ջեքի դերակատար՝ «Եզերքին» ֆիլմում։ Ֆիլմի նախընտրական լսումների ժամանակ Թոմին ասել էին, որպեսզի կարդա սցենարից ինչ֊որ հատված։ Դրանից հետո Թոմն ասել է՝ «Դա ինձ համար լիովին պարզ էր։ Ես կարդացի այն հատվածը, որտեղ Ջեկը տխուր էր։ Այն ունի բնածին խոցլիություն»։ Բայց ավելի ուշ պարզվել էր, որը Թոմը եղել է միակ դերասանը, ում ազատել են նախընտրական լսումներից։
«Եզերքին» ֆիլմի շնորհիվ Հեյդեն Չարչը ստացել է ստացել է ճանաչում քննադատների և կոլեգաների մոտ, արժանացել է բազում մրցանակների և պարգևների, այդ թվում նաև «Անկախ հոգի» մրցանակը և «Օսկար», «Ոսկե գլոբուս» անվանակարգերը։ 2006 թվականին նկարահանվել է «Ընդհատված ճանապարհորդություն» ֆիլմում Ռոբերտ Դյուվալի հետ միասին, որի համար արժանացել է «Էմմի» մրցանակին և «Ոսկե գլոբուս» անվանակարգին։ 
2005 թվականին հրավիրվել է կինոարվեստը և գիտությունների ակադեմիա։
2013 թվականին համաձայնվել է նկարահանվել «Ամպերն իրական են» ֆիլմում՝ Ջեյ Օլսոնի դերում։

## Անձնական կյանք
*Թոմաս Հեյդեն Չարչն* ապրում է իր ագարակում՝ Բանդերայի շրջանում՝ Տեխասում, որը գնել է 1998 թվականին։ Ապրում է իր կնոջ՝ Միայի և դստեր՝ Կոդիի հետ։

## Ֆիլմագրություն

## Ծանոթագրություններ

## Արտաքին հղումներ
* 

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կատակերգուներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի հեռուստապրոդյուսերներ
Կատեգորիա:Ամերիկացի պրոդյուսերներ
Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Բեմական կեղծանուններ
Հայրատեղ

**Հայրատեղ**, հայկական արական անուն։ Առաջացել է հայերեն *հայր* և *տեղ* բառերից։ Նշանակում է «նա, ով իր հոր տեղն է բռնել կամ պիտի բռնի»։ Հիշատակվել է մեկ անգամ։

## Գործածություններ
* Հայրատեղ, որդի Թերի, կանգնեցրել է մի խաչքար իր և իր ծնողների հիշատակին՝ Դսեղի գերեզմանատներում։

## Ծանոթագրություններ

Կատեգորիա:Հայկական արական անձնանուններ
Նազանի (անձնանուն)

**Նազանի**, հայկական իգական անուն։ Առաջացել է հայերեն *նազանի*՝ «նազելի» բառից։ Այժմ (2015) ևս գործածական է։

## Ծանոթագրություններ

Կատեգորիա:Հայկական իգական անձնանուններ
Սաբահգյուլ

**Սաբահգյուլ**, արաբական և պարսկական իգական անուն։ Կազմված է արաբերեն «*սաբահ*» («առավոտ») և պարսկերեն «գյուլ» արմատներից և նշանակում է «առավոտյան վարդ»։ Հին մատենագրության մեջ ավանդված չէ այս անունը. գործածական է այժմ միայն Արցախի հետամնաց գյուղերում, միայն որպես իգական անուն։ Սակայն ժամանակին գործածական է եղել նաև որպես արական անուն, քանի որ գոյություն ունի նաև Սաբահգյուլյան (արևմտահայերեն տառադարձությամբ՝ Սապահկիւլեան) ազգանունը։

## Ծանոթագրություններ

Կատեգորիա:Անձնանուններ այբբենական կարգով
Կատեգորիա:Արաբական իգական անձնանուններ
Կատեգորիա:Պարսկական իգական անձնանուններ
Արկադի Բաղդասարյան (Արկո)

**Արկադի Զինովարի Բաղդասարյան, Արկո** (), հայ նկարիչ, Հայաստանի վաստակավոր նկարիչ (2003), ՀՀ ժողովրդական նկարիչ (2015)։ Հայաստանում աբստրակտ արվեստի հիմնադիրներից։

## Կենսագրություն
Արկադի Բաղդասարյանը ծնվել է 1945 թվականին, Բաքվում։ Հայրը՝ Զինովար Բաղդասարյանը, ծնվել է ԼՂՀ Մարտակերտի շրջանի Լյուլասազ գյուղում, մայրը՝ Ծմակահող գյուղում։ Մանկությունն անցել է ԼՂՀ-ում՝ պապիկ-տատիկի մոտ։ Արկոն ընտանիքի չորս երեխաներից ավագն է։ 1960 թվականին ավարտել է Բաքվի ռուսական դպրոցը, 1965 թվականին՝ Բաքվի գեղարվեստի ուսումնարանը, 1971 թվականին՝ Երևանի գեղարվեստա-թատերական ինստիտուտը։ 1974-1982 թվականներին դասավանդել է նույն ինստիտուտում։

Ստեղծագործություններից գտնվում են Հայաստանի ազգային պատկերասրահում։

## Ստեղծագործություններ
Գեղանկարչական երկերում անուղղակիորեն միահյուսել է մանրանկարչության և արդի գեղանկարչության ավանդույթները։ Ստեղծագործություններում իշխում են խիստ մշակված պայծառ մակերեսները։
* «Ինֆուզորիա», 1974
* «Ինֆուզորիայի աշխարհ», 1976
* «Կոմպոզիցիա», 1988
* «Նոկտյուռն Ա», 1994
* «Նոկտյուռն Բ», 1994
* «Կոմպոզիցիա», 2000
* «Խաչելություն», 2000
* «Հայաստան», 2001
* «Քրիստոս», 2001
* «Հրեշտակ», 2001
* «Բնանկար», 2006

## Անհատական ցուցահանդեսներ
* Երևան, 1975, 1976, 1977, 2000
* Գերմանիա
** Մարբուրգ, 1988
** Ֆոլդա, 1989
** Քյոլն, 1991
** Կասել, 1997
* Մոսկվա, 1989
* Փարիզ, 1997
* Ստեփանակերտ, 2001

## Խմբակային ցուցահանդեսներ
* Խմբակային ցուցահանդես «Երևան` իմ սեր», Հայարտ մշակույթի կենտրոն, Երևան (2009)

## Ծանոթագրություններ

## Արտաքին հղումներ
* Arko Baghdasaryan – An Artist Caught in a Conflict 
* Մանրանկարչության և արդի գեղանկարչության ավանդույթների միահյուսում, Արկո Բաղդասարյան
* Նախագահը շնորհավորել է ՀՀ վաստակավոր նկարիչ Արկադի Բաղդասարյանին՝ հոբելյանի առթիվ 
* Արկադի Բաղդասարյան

Կատեգորիա:Հայ նկարիչներ
Կատեգորիա:ՀՀ ժողովրդական նկարիչներ
Կատեգորիա:Հայաստանի վաստակավոր նկարիչներ
Բշերիկի գավառակ

**Բշերիկ**, գավառակ Արևմտյան Հայաստանում, Դիարբեքիրի վիլայեթում։ Գտնվում է Սասունի հարավային մասում՝ Մուֆարկին քաղաքից հարավ-արևելք։ Վարչական կենտրոնը Էլմեդին գյուղն է։

Բշերիկի գյուղերում պատմվել է Սասունցի Դավիթ էպոսը։

## Պատմություն
1915 թ.-ի Մեծ եղեռնի ժամանակ բռնի ուժով տարագրվել են 2964 հայեր։

## Բնակչություն
1890-ական թվականներին մտնում էր Սասունի կազմում և ուներ 57 գյուղ՝ 1597 տուն բնակչով, որից 852-ը՝ հայկական, իսկ 745-ը՝ քրդական։

Ըստ Գարեգին Սրվանձյանի 57 գյուղերից 40-ը եղել է հայաբնակ։

## Տես նաև
* Դիարբեքիրի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գավառներ
Հայրապետ (անձնանուն)

**Հայրապետ**, հայկական արական անուն։ Առաջացել է հայերեն *հայրապետ*՝ «կաթողիկոս կամ վանահայր» բառից, որը թարգմանություն է ասորերեն rabōlã՝ «summus pastorum»՝ հովվապետ բառից։ Վերջինս նույնպես անձնանուն է։ Սկսվել է գործածվել 10-րդ դարից մինչ այժմ (2015)։ Անվան կրճատ ձևերն են՝ Հայրիկ, Հայրի, Հայրո, Խռպո, Հարպետ, Հերո, Յերո (1756), Խերու (1674)։ Այս անունից է առաջացել Հայրապետյան, Հայրիյան ազգանունները։

## Գործածություններ
* Հայրապետ ոմն, ում տապանաքարը 951 թվականից գտնվում է Երնջակի Սուրբ Կարապետ վանքի գերեզմանատնում։
* Հայրապետ, անորոշաբար հիշատակված է Կարմիր վանքի 1165 թվականի մի արձանագրության մեջ։
* Հայրապետ քահանա, ծաղկեց այն Ավետարանը, որ ընդօրինակեց Սարգիս սարկավագը Կոստանդին քահանայի համար 1200 թվականին։
* Հայրապետ, առաջնորդ Պետրոսի վանաց, որտեղ 1201 թվականին կառուցեց Սուրբ Աստվածածին եկեղեցին՝ ի հիշատակ իր և իր եղբոր Շմավոնի։
* Հայրապետ, որդի Վարդանի, ով ի հիշատակ իր գերդաստանի 1204 թվականին մի հսկայական խաչքար է կառուցել Մանազկերտի Նորատի գյուղի Սուրբ Հովհան Օձնեցի մատուռում։
* Հայրապետ Մշեցի, եղբայր Դալարի, նվիրատու ձեռագրի, 1204 թվական։

## Ծանոթագրություններ

Կատեգորիա:Հայկական արական անձնանուններ
Սամվել Գյուլնազարյան

**Սամվել Համազասպի Գյուլնազարյան** (), հայ ճարտարապետ։

## Կենսագրություն
Սամվել Գյուլնազարյանը ծնվել է 1958 թվականին, Երևանում։ 1980 թվականին ավարտել է Երևանի պոլիտեխնիկական ինստիտուտը։ 1996 թվականից ԱՄՆ գրանցված ճարտարապետների ազգային խորհրդի անդամ է։

Գյուլնազարյանի նախագծերով Վաշինգտոնում կառուցվել են ԱՄՆ արդարադատության «Արիել-Ռիոս» և ԱՄՆ վետերանների նախարարությունների, Նյու-Յորքում՝ երկաթգծի վարչության կենտրոնի, Գեյտիսբուրգում՝ ԱՄՆ տեխնոլոգիաների և չափորոշիչների ինստիտուտի, Պիտսբուրգում՝ Տարածաշրջանային թանգարանի շենքերը, Հարավային Կորեայում՝ «Հէ-Սոնգ Պլազա» համալիրը, Մոսկվայի Հին Արբատ փողոցի «Ցենտր-Արբատ» շենքը, Երևանի գեղասահքի դպրոցը։

## Ծանոթագրություններ

Կատեգորիա:ՀՊՃՀ շրջանավարտներ
Կատեգորիա:Հայ ճարտարապետներ
Լեոն Գերդան

**Լեոն Գերդան** (**Լեոն Կյումյուշկերտանյան**, , ), ֆրանսիագիր հայ գրող։

## Կենսագրություն
Սովորել է Վերսայլի Հոշ լիցեյում (Ֆրանսիա)։ 1906 թվականին բնակություն է հաստատել Փարիզում, զբաղվել թանկագին քարերի առևտրով։ ԱՄՆ-ում հաստատվելուց հետո լույս է ընծայել «Բոլորին էլ ճանաչում եմ» գիրքը, որտեղ խոսվում է իր ճանաչած նշանավոր մարդկանց մասին։ Նրա վերջին վեպն է՝ «Մինարեթներից դեպի երկնասլացներ»։ Եղել է Հայկական բարեգործական ընդհանուր միության անդամներից։

1936 թվականին հրատարակել է Տիգրան Երկաթի մասին գիրք։

## Պարգևներ
* Ֆրանսիայի «Պատվո լեգեոն» շքանշան

## Երկեր
* Կշեռքի սխալ ծանրությունը։
* Բարեսի մի ընկերը՝ Տիգրան Երկաթ։
* Բերտրան Բեռնոյի գաղտնիքները։
* Մինարեթներից մինչև երկնաքերերը։
* Բոլորին էլ ճանաչում եմ, հուշապատում, ԱՄՆ։

## Ծանոթագրություններ

Կատեգորիա:Հայ գրողներ
Կատեգորիա:Պատվո լեգեոնի շքանշանի ասպետներ
Կատեգորիա:Ֆրանսիացի գրողներ
Լճեի գավառակ

**Լճե**, գավառակ Արևմտյան Հայաստանում, Դիարբեքիրի վիլայեթում։ Գտնվում է Դիարբեքիրի գավառի հյուսիս-արևելքում։

Լճեն իր տարածքով մոտավորապես համընկնում է Մեծ Հայքի Չորրորդ Հայկ աշխարհի Մեծ Ծոփք գավառին։ Վարչական կենտրոնը Լճե ավանն է։

## Պատմություն
Թուրքերի կողմից հայերը տարհանվել են 1915 թ.-ի Մեծ եղեռնի ժամանակ և նրանց մեծ մասը ենթարկվել են զանգվածաբար կոտորածների։

## Բնակչություն
1890-ական թվականներին Լճեն ուներ 50 գյուղ՝ 3230 տուն բնակչով, որից 705-ը՝ հայեր` մոտ 5000 անձ, իսկ 245-ը` ասորիներ, մնացածը՝ քրդեր։ Մեծ Եղեռնի նախօրյակին հայերի թիվը կրկնապատկվել էր։

## Տնտեսություն
Բնակչության հիմնական զբաղմունքը երկրագործություն, անասնապահություն և առևտուրն էր։ Նրանք մշակում էին պտուղ-բանջարեղեն, յուղատու մշակաբույսեր, հացահատիկ և կերաբույսեր։

Հայերը հմտորեն մի յուրահատուկ կտավ էին գործում, որը ստացել էր **լճու** անվանումը։ Այն մեծ պահանջարկ ուներ հարևան շրջաններում։

## Տես նաև
* Դիարբեքիրի նահանգի հայաբնակ բնակավայրեր

## Ծանոթագրություններ

## Աղբյուրներ
* «Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
* Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն

Կատեգորիա:Արևմտյան Հայաստանի գավառներ
Չվերթ 77 American Airlines

**Չվերթ 77 American Airlines,** ուղևորատար չվերթ, որը թռիչքի ընթացքում գրավվել է ահաբեկիչների կողմից 2001 թվականի սեպտեմբերի 11-ին։ Boeing 757-223 ինքնաթիռը, որը պատկանում էր American Airlines ավիաընկերությանը, իրականացնում էր չվերթ Վաշինգտոնից դեպի Լոս Անջելես։ Աղետի հետևանքով զոհվել է 64 մարդ։

Թռիչքից 35 րոպե անց, ահաբեկիչներից մեկը մտնում է օդաչուների խցիկ և սպանում նրանց։ Ահաբեկիչներց Հենի Հենջորը վերցրել է ինքնաթիռի վերահսկողությունը իր վրա։ Որոշ ուղևորներ կարողացել են բջջային հեռախոսներով զանգահարել իրենց հարազատներին և հայտնել ինքնաթիռի առևանգման մասին։

Ինքնաթիռը բախվել է Պենտագոնում, ժամը **09:37**-ին (EST)։ Բոլոր 64 մարդիկ, որոնք գտնվում էին ինքնաթիռում զոհվել են։ Ներկայումս Պենտագոնում գոյություն ունի զոհերի հուշահամալիր, որը տեղակայված է այդ շենքի կողքին։ Այպսիով, ահաբեկիչների նպատակը եղել է ոչնչացնել Պենտագոնի շենքը, որը նրանք իրագործում են։

## Ահաբեկիչներ
Ինքնաթիռում կար հինգ ահաբեկիչ
thumb|Հենի Հենջոր
* Հենի Հենջոր () (Սաուդյան Արաբիա) - ահաբեկիչ և օդաչու։
* Նավաֆ Ալ Հազմի () (Սաուդյան Արաբիա)։
* Սալիմ Ալ Հազմի () (Սաուդյան Արաբիա)։
* Խալիդ Ալ Միխադար () (Սաուդյան Արաբիա)։
* Մադջեդ Մոկեդ () (Սաուդյան Արաբիա)։

## Տես նաև
* Չվերթ 11 American Airlines
* Չվերթ 93 United Airlines
* Չվերթ 175 United Airlines

## Ծանոթագրություններ

## Արտաքին հղումներ
* Ինքնաթիռի լուսանկարները
* Արխիվ American Airlines սեպտեմբերի 11-ին* (2001 թվականի սեպտեմբերի 12)

Կատեգորիա:2001 թվականի սեպտեմբերի 11-ին առևանգված ինքնաթիռներ
Լամերմուրյան հարսնացուն

«**Լամերմուրյան հարսնացուն**» (), Վալտեր Սքոթի պատմական վեպը, հրատարակվել է 1819 թվականին։ «Լեգենդ Մոնտրոզի մասին» վեպի հետ միասին մտնում է «Պանդոկապանի պատմությունները» շարքի երրորդ մասի մեջ։ Վեպերը հրապարակվել են միասին, «Լամեմուրյան հարսնացուն» ընդգրկել է առաջին երկու և երրորդ հատորի կեսը, իսկ «Լեգենդ Մոնտրոզի մասին» վեպը՝ երրորդ հատորի մնացած մասը և չորրորչ հատորը։ Սյուժեի հիման վրա իտալացի երգահան Դոնիցետին գրել է «Լյուչիա դի Լամեմուր» օպերան։

Գործողությունները կատարվում են Շոտլանդիայում, թագուհի Աննայի (1702—1714 թվականներ) կառավարման ժամանակաշրջանում։ Սյուժեն, որը պատմում է ողբերգական սիրո պատմություն «Ռոմեո և Ջուլիետ» ոճով, շոտլանդական ազնվականության երկպառակչական կռիվների ֆոնի վրա, հիմնված է իրական դեպքերի վրա։ Դեռևս մանուկ ժամանակ Վաքտեր Սքոթը լսել էր ընտանեկան ողբերգության մասին, որի մասին պատմությունը նրա տատիկի սիրելին էր։ Լյուսի Էշտոնի նախատիպն է հանդտսանում Ջանեթ Դալրիմպլը (), հանրահայտ իրավաբան Ջայմս Դալրիմպլի դուստրը։ Նրա ընտանիքը համակրում էր կովենանտերներին, իսկ Ջանեթը գաղտնի նշանադրվում է ռոյալիստ լորդ Ռուտերֆորդի հետ։ Նա ստիպված է լինում խոստովանել այդ և խզել նշանադրությունը, երբ ծնողները ներկայացնում են ուրիշին, որը նրանց կարծիքով հարմար փեսացու էր նրա համար։ Հարսանիքի գիշերը Ջանեթը, խելագարության մոլուցքի ժամանակ, ծանր վիրավորում է տղամարդուն, որին հավանություն էին տվել նրա ծնողները և ինքը մահանում է երկու շաբաթ անց, այդպես էլ ուշքի չգալով։

## Բովանդակություն
Վեպը կազմված է երեսունհինգ գլուխներից։

## Նախապատմություն
Այս վեպի ստեղծման մասին պատմությունը ծավալուն տեղ է զբաղեցնում Սքոթի կենսագիր Ջ. Գ. Լոկհարտի «Վալտեր Սքոթի կյանքը» (, 1837—1838 թվականներ) գրքում։ Լոկհարտը գրում է, որ Սքոթը տառապում էր որովայնի տանջալից ջղաձգումներից և ամբողջ վեպը թելադրվել է նրա կողմից՝ անկողնուց։ Այն հրապարակվում է մինչ հեղինակի ամբողջական ապաքինումը և, ըստ Լոկհարտի խոսքերի, Սքոթը չափազանց հիվանդ էր, որպեսզի զբաղվեր խմբագրմամբ, իսկ ապաքինումից հետո, իբր թե ի վիճակի չէր հիշել ոչ մի դրվագ կամ գործող անձ «Լամեմուրյան հարսնացու»-ից։ Այնուամենայնիվ, Սքոթի ձեռագրով է գրված պահպանված ձեռագրերի մեծամասնությունը, որոնցում նույնպես առկա են հեղինակային ուղղումները։ Վեպը ավարտին է հասցվում 1819 թվականի ապրիլի կեսերին։

## Աղբյուրներ
* 
* Վեպի ամբողջական տեքստը Մաքսիմ Մոշկովի գրադարանում

## Ծանոթագրություններ

Կատեգորիա:1819 վեպեր
Կատեգորիա:Պատմական վեպեր
Կատեգորիա:Վալտեր Սքոթի վեպեր
Կատեգորիա:Վեպեր այբբենական կարգով
Բադնոց (լեռ)

**Բադնոց**, հրաբխային լեռ Թուրքիայում, Մանազկերտի դաշտում։ Տեղակայված է Հայկական հրաբխային բարձրավանդակում, նրա անունով է կոչվում Բադնոց քաղաքը։

## Ծանոթագրություններ

Կատեգորիա:Հայկական հրաբխային բարձրավանդակ
Կատեգորիա:Մուշի մարզի լեռներ
Բաշարեթ

**Բաշարեթ**, լեռնագագաթ Հայաստանում, Սյունիքի մարզում, Բարգուշատի լեռնաշղթաի հարավ֊արևելյան հատվածում։ Բարձրությունը 1520 մետր։

Գտնվում է Հագարու գետի ավազանում, Շուշի քաղաքից մոտ 31 կմ հարավ։ Անտառածածկ է։ Բաշերեթ հարավային կողմում գտնվում է Բաշկերեթ բնակավայրը։

## Ծանոթագրություններ

Կատեգորիա:Բարգուշատի լեռնաշղթա
Կատեգորիա:Սյունիքի մարզի լեռներ
Ձանձրույթ

thumb|right|250px|Վիկտոր Վասնեցով, «Թագուհի-Անժպտուհի»
**Ձանձրույթ**, բացասական գունավորված զգացմունքի կամ տրամադրության տարատեսակ, հոգեկան պասիվ վիճակ, որը բնորոշվում է ակտիվության նվազեցմամբ, որևէ գործունեության, շրջակա աշխարհի և այլ մարդկանց նկատմամբ հետաքրքրության բացակայությամբ։ Ձանձրույթը, ի տարբերություն ապատիայի, զուգորդվում է գրգռվածությամբ և անհանգստությամբ։

Ձանձրույթի վիճակը կարող է առաջանալ ինչպես արտաքին պատճառներից (միատեսակ աշխատանք, շփման պակաս, զգայական դեպրիվացիա), այնպես էլ արտաքին դատարկությամբ և ուրախություն առաջացնող զգայական վերապրումների նկատմամբ անկարողությամբ, նպատակի և կյանքի իմաստի բացակայության զգացողությամբ։

Էքզիստենցիալ հոգեբանության մեջ տարբերում են «էքզիստենցիալ ձանձրույթ» և «նևրոտիկ ձանձրույթ» հասկացությունները։ Հոգեվերլուծական մոտեցման դեպքում ձանձրույթը դիտարկվում է կոնֆլիկտի և վերահսկողության խնդրիների միջով։ Այդպես, Օտտո Ֆենիչելը ենթադրում էր, որ ձանձրույթը առաջանում է, «երբ մեզ չի կարելի անել այն, ինչը մենք ցանկանում ենք անել, կամ պետք է անենք, կամ պետք է անել այն, ինչը անել մենք չենք ցանկանում»։

Այլ հանրահայտ հոգեբանների, ինչպես, օրինակ, Էրիխ Ֆրոմի և Վիկտոր Ֆրանկլի կարծիքով՝ ժամանակակից հասարակության մեջ ձանձրույթի խնդիրը դառնում է ավելի ու ավելի սուր։ Ֆրանկլի խոսքերով՝ «ձանձրույթն այսօր մեր՝ և՛ հաճախորդների, և՛ հոգեբանների առջև ավելի շատ խնդիրներ է դնում, քան ցանկությունները և նույնիսկ այսպես կոչված սեռական ցանկությունները»։

Ձանձրույթը անմիջականորեն կախված է ֆիզիոլոգիական վիճակի փոփոխություններից։ Երբ մարդը ձանձրանում է, նրա գլխուղեղում գերակշռում են արգելակման գործընթացները, սակայն դրա հետ միասին կա գրգռման որոշակի մաս, որը կապված է միօրինակ աշխատանքի կատարման կամ դրա ավարտման սպասումի հետ։ Ձանձրացող մարդիկ, որպես օրենք, ներփակված են, անհամբերության և անբավարարվածության զգացում են ունենում, ցանկանում են խոսուափել այն պայմաններից, որոնք ապահովում են ակտիվ գործողությունների անհնարինությունը։

## Տես նաև
* Դեպրեսիա
* Ապատիա
* Երջանկություն

## Գրականություն
* On Boredom: Essays in art and writing
* Ձանձրույթի փիլիսոփայություն։ Լարս Սվենդսեն // Մ.: Պրոգրես, 2003. — 256 էջ։ ISBN 5-89826-161-3։
* Ձանձրույթ։ Հոգեբանական հետազոտություն։ Է․ Տարդյե // Մ.: 2010—256 էջ։ ISBN 9-5-484-01136-0։

## Արտաքին հղումներ
* Հոգեֆիզիոլոգիական գոյություն և աշխատանքի միօրինակության չափանիշներ 
* «Ձանձրույթ» հայեցակարգը և նրա լեզվաբանական պատկերացումները Ի․ Ա․ Գոնչարովի ստեղծագործություններում

Կատեգորիա:Զգացմունքներ
Կատեգորիա:Էմոցիաներ
The Summer Tic EP

**The Summer Tic EP**, ամերիկակակն Paramore խմբի մինի ալբոմն է, որը թողարկվել է 2006 թվականին։

## Ալբոմում
The Summer Tic EP ձայնագրվել է 2006 թվականին։ EP անվանումը գալիս է "Stuck on You" երգի մեկ տողից, երգի հեղինակը Failure֊ն է։

## E8gacank

## Արտաքին հղումներ
* Fueled by Ramen web store 
* ''The Summer Tic EP'' на MusicBrainz

Կատեգորիա:2006 ալբոմներ
Կատեգորիա:Անգլալեզու ալբոմներ
Բել սար

**Բել֊սար**, լեռ Հայկական Տավրոս լեռնահամակարգում, Վանա լճից արևելք, Հայոց ձորում։ Ըստ ավանդության Բել֊սարը կապված է Բելի անվան հետ։

## Ծանոթագրություններ

Կատեգորիա:Հայկական Տավրոս
Կատեգորիա:Բիթլիսի մարզի լեռներ
Գյուռ Մանանա

**Գյուռ Մանանա,** աղբյուր Սասունի գավառակում՝ Ձորք գյուղի մոտ։ Բխում է Քարմլեհ լեռան լանջից։

## Ծանոթագրություններ
«Սևաստապոլի պաշտպանության համար» մեդալ

**Սևաստոպոլի պաշտպանության համար մեդալ** (), Ռուսական կայսրության պետական պարգև։ Հիմնադրվել է Ղրիմի պատերազմի ավարտը նշելու համար (1853-1856)։ Այս մրցանակը համարվում է առաջին ռուսական մեդալը, որը թողարկվել է ոչ թե հաղթանակի, այլ պաշտպանության համար։

## Ընդհանուր տեղեկություններ
Սևաստոպոլի պաշտպանության համար մեդալը նախատեսված էր Սևաստոպոլի պաշտպանությանը մասնակցած մարդկանց պարգևատրելու համար։ Մեդալը հիմնադրվել է 1855 թվականի նոյեմբերի 26-ին Ալեքսանդր II-ի հրամանով։

## Պարգևատրման կարգ
Սևաստոպոլի պաշտպանության համար մեդալով պարգևատրվել են հետևյալ անձինք․
* այն զինվորները, ովքեր մասնակցել են Սևաստոպոլի պաշտպանությանը, այդ թվում թե՛ սպաները, թե՛ մարտիկները,
* բոլոր այն անձինք, ովքեր մասնակցել են Ստավրոպոլում ընթացող պաշտպանության ընթացքին,
* Սևաստոպոլի պաշտպանության ժամանակ քաղաքում բոլոր բնակվողները,
* կանայք, ովքեր աշխատում էին հիվանդանոցներում կամ իրենց ծառայությունը կատարում էին ուրիշ տեղերում,
* նավաստիները, ովքեր մասնակցել են պաշտպանությանը (1855 թվականի դեկտեմբերի 5-ից),
* սպաների ծառաները, ովքեր մասնակցել են պաշտպանությանը երկրի հարավում (1856 թվականի մարտի 16-ից)

## Մեդալի նկարագրութուն
Մեդալը պատրաստում էին արծաթից՝ 28 մմ տրամագծով։ Դիմերեսի կողմում պատկերված է Նիկոլայ I-ի և Ալեքսանդր II-ի միացագրերը։ Ամեն միացագրի վերևում պատկերված է կայսերական թագը (պատկերված է երկու թագ)։ Դարձերեսի կողմի վերևում պատկերված է ամենատես աչքը, իսկ կենտրոնում մակարգված է․: Սա Սևաստոպոլի պաշտպանության տարեթվերն են։ Նույն կողմի եզրերով մակագրված է 
Սանկտ Պետերբուրգի դրամատունը 1855—1856 թվականներին հատել է 253 000 և ավելի մեդալներ։ Հայտնի է նաև մեդալի ֆրանսիական տարբերակը։

## Կրելու կարգ
Մեդալն ուներ կանթ շերտաձողիկին կամ ժապավենին ամրացնելու համար։ Մեդալը պետք է կրել կրծքին։ Ժապավենի տեսակը՝ եզակի։

## Պատկերասրահ

Sevastopol_avers.jpg|Դիմերես
Sevastopol_revers.jpg|Դարձերես
RUS Order of Saint George 4th class ribbon 2000.svg|Ժապավեն


## Տես նաև
* Սևաստոպոլի պաշտպանություն (1854-1855)
* Սևաստոպոլի պաշտպանություն (1941-1942)

## Ծանոթագրություններ

## Գրականություն
* 
* 
* 
* 
* 
* 

## Արտաքին հղումներ
* 

Կատեգորիա:Ալեքսանդր II կայսեր ժամանակաշրջանի պարգևներ
Ահագգար

**Ահագգար** (), լեռնաշխարհ Սահարայում, գտնվում է Ալժիրի հարավում, Տամանրասետ քաղաքի հյուսիսում։ Լեռնաշղթայի բարձր կետը համարվում է Տահատ լեռը՝ 2918 մետր։ Այն հանդիսանում է նաև Ալժիրի բարձր կետը։

Ահագգարը կազմված է հրաբխային ապարներից։ Կլիման խիստ մայրցամաքային է, չոր և տաք ամռանը, ձմռանը ջերմաստիճանը հաճախ իջնում է՝ հասնելով զրոյի։ Տեղումները քիչ են։ Ամբողջ Սահարայում միայն Ահագգարում կա այնպիսի կլիմա, որն առաջացնում է հատուկ կիլմայական գոտի՝ կենդանիների և բույսերի տեսքով, այն բնորոշ չէ Սահարայի մնացած տարածքի համար։ Լեռներում գտնվում է Ահագգար ազգային պարկը։

Ահագգարի բնակչությունը կազմում են տուարեգները։ 1750 թվականից գոյություն է ունեցել Կել Ահագգար՝ տուարեգների պետությունը, որը դարձել է Ֆրանսիայի պրոտեկտորատը՝ 1903 թվականին, այնուհետև անցել է Ալժիրին՝ նրա անկախություն ստանալուց հետո, և պաշտոնապես դադարել է գոյություն ունենալ 1977 թվականին։

Ահագգարում տուարեգների համար քարոզ էր կարդում կաթոլիկ վանական Շառլ Էժեն դե Ֆուկոլը, որի համար դասվել է սրբերի շարքը։

## Պատկերասրահ

Asskrem Hoggar 2.jpg
GravuresHoggar.jpg
Hoggar peinture rupestre1.JPG
Hoggar peinture rupestre2.JPG


Կատեգորիա:Սահարա
Կատեգորիա:Ալժիրի արգելոցներ
Կատեգորիա:Կատեգորիա ԲՊՀՄ II
Կատեգորիա:Ալժիրի ազգային պարկեր
Գամբիտ (Marvel Comics)

**Գամբիտ** (**Ռեմի Էտեն Լեբո**, անգլ.՝ Gambit, Remy Etienne LeBeau), Marvel Comics-ի հորինված կերպար։ Ստեղծողները Քրիս Էլերմոնտն ու Ջիմ Լին են։ Առաջին անգամ հայտնվել է *Uncanny X-Men #266* կոմիքսում, 1990 թվականին։ Սկզբում որոշված էր, որ Գամբիտը միայնակ կերպար է, գործում է մենակ, բոլորից զատ։ Սակայն կոմիքսների մի քանի սերիաներում նա ամուսնացած է Ռոուգի հետ։ Ունի 2 զավակ, աղջիկը՝ Ռեբեկան և որդին՝ Օլիվերը։

Գամբիտը մուտանտ է։ Նա կարողանում է յուրաքանչյուր անշունչ առարկայի կինետիկ էներգիա հաղորդել։

## Հավաքածուների թողարկումներ
* *X-Men: Gambit Classic Vol. 1* (Uncanny X-Men #265-267 and Gambit Vol. 1 #1-4)
* *X-Men: Gambit Classic Vol. 2* (Gambit Vol. 2 #1-4, Rogue Vol. 1 #1-4)
* *X-Men: Wolverine/Gambit* (X-Men: Wolverine/Gambit #1-4)
* *Avengers / X-Men: Maximum Security* (Gambit Vol. 3 #23)
* *Astonishing X-Men: Gambit Vol. 1: House of Cards* (Gambit Vol. 4 #1-6)
* *Astonishing X-Men: Gambit Vol. 2: Hath No Fury* (Gambit Vol. 4 #7-12)
* *Gambit Vol. 1: Once a thief* (Gambit Vol. 5 #1-7)
* *Gambit Vol. 2: Tombstone Blues* (Gambit Vol. 5 #8-12)
* *Gambit, Vol. 3: King of Thieves* (Gambit Vol. 5 #13-17)

## Ծանոթագրություններ

## Արտաքին հղումներ
* Marvel.com
* Marvel.wikia.com

Կատեգորիա:Marvel Comics-ի սուպերհերոսներ
Կատեգորիա:Իքս Մարդկանց կերպարներ
Կատեգորիա:Կերպարներ այբբենական կարգով
Կատեգորիա:Մուլտֆիլմերի կերպարներ
«1813 թվականին ունեցած վաստակի համար» մեդալ

**«1813 թվականին ունեցած վաստակի համար» մեդալ** (), Ռուսական կայսրության պետական պարգև, որով պարգևատրվել է միայն մեկ մարդ։

## Ընդհանուր տեղեկություններ
«1813 թվականին ունեցած վաստակի համար» մեդալը ստեղծվել է 1814 թվականի մայիսի 6-ին Ալեքսանդր II-ի հրամանով՝ «1813 թվականի» մեդալի հետ միաժամանակ։ Տեղեկություններ կան միայն մեկ պարգևատրման մասին։

## Պարգևատրում
Մեդալով պարգևատրվել է կազակ հարյուրապետ Ելգաշիտինը՝ իր մատուցած ծառայությունների համար։ Հայտնի է միայն մի պարգևատրում։ Մեդալը պատրաստվում էր ոսկուց, ի խրախուսանք իրենց վաստակի համար։

## Մեդալի նկարագրություն
Մեդալը պատրաստվում էր ոսկուց՝ 51 մմ տրամգծով։ Դիմերեսի կողմում պատկերված է Ալեքսանդր II-ի դիմանկարը, ով նայում է դեպի աջ, իսկ եզրերով մակագրված էԴարձերեսի կողմում հորիզոնական դիրքով երեք տողով գրված է․ 

## Կրելու կարգ
Մեդալը կանթ ուներ շերտաձողիկին կամ ժապավենին ամրացնելու համար։ Մեդալը պետք է կրել կրծքին։ Ժապավենի տեսեկաը՝ եզակի։

## Պատկերասրահ

Medal_%221813_year%22,_averse.jpg|Դիմերես
Medal_%22For_merit_in_1813_year%22,_reverse.jpg|Դարձերես
Order of Saint Anna ribbon bar.svg|Ժապավեն


## Ծանոթագրություններ

## Գրականություն
* 
* 
* 
* , № 68

## Արտաքին հղումներ
* 

Կատեգորիա:Ալեքսանդր I կայսեր ժամանակաշրջանի պարգևներ
Կատեգորիա:Պարգևներ այբբենական կարգով
Գաչակայա (լեռ, Արցախ)

**Գաչակայա**, լեռնագագաթ Արցախի լեռնաշղթայի բարձրավանդակում՝ Խաչեն և Գարգառ գետերի ջրբաժանում, Ալլիճ Մեծ լճից մոտ 74 կմ արևելք։ Բարձրությունը 1890 մետր։ Լանջերն անտառապատ են։ Նշանակված է Կովկասի 5 վերստանոց քարտեզում։

## Ծանոթագրություններ

Կատեգորիա:Արցախի լեռնագագաթներ
Aereogramme

**Aereogramme**, շոտլանդական պոստ ռոք-պրոգրեսիվ ռոք խումբ 1998-2007 թվականներին։

## Պատմություն
Խումբը կազմավորվել է 1998 թվականի ապրիլին Գլազգո քաղաքում։ Նրանք թողարկեցին երկու նոր սինգլ Translations և Hatred, 2000 թվականին հանդես եկան Chemikal Underground լեյբլով։ Նույն թվականին թողարկեցին երկու մինի ալբոմ՝ Glam Cripple և White Paw։

2001 թվականին լույս տեսավ նրանց դեբյուտային՝ A Story in White ալբոմը, որից հետո 2003 թվականին լույս տեսավ Sleep and Release ալբոմը։
Նույն թվականին Aereogramme ստորագրել է Undergroove Records-ի հետ, այդ ժամանակ դուրս եկավ նրանց Seclusion ալբոմը։ Չորրորդ ալբոմը ձայնագրվեց Chemikal Underground-ում, My Heart Has a Wish That You Would Not Go ալբոմը թողարկվեց 2006 թվականի հոկտեմբերին Ճապոնիայում, իսկ Եվրոպայում՝ 2007 թվականի հունվարին։

Խումբը ունեցավ իր վերջին համերգը 2007 թվականի օգոստոսի 31-ին Շոտլանդիայում, *Connect* փառատոնին։

## Կազմը
* Craig B. – վոկալ, կիթառ
* Iain Cook – կիթառ
* Campbell McNeil – բաս կիթառ
* Martin Scott – թմբուկ

## Սկավառակագրություն
### Ստուդիային ալբոմներ
* *A Story in White* (2001)
* *Sleep and Release* (2003)
* *Seclusion* (2004)
* *My Heart Has a Wish That You Would Not Go* (2007)

### Սինգլները և մինի ալբոմները
* *Hatred* (1999)
* *Translations* (1999)
* *Fukd ID #1 - Glam Cripple EP* (2000)
* White Paw EP* (2001)
* *Acoustic Tour CDR* (2003)
* *Acoustic Tour CDR 2* (2003)
* *Livers & Lungs EP* (2003)
* *Acoustic Tour CDR 3* (2004)
* *Acoustic Tour CDR 4* (2005)
* *In the Fishtank 14* w/ [[Isis (группа)|Isis]] (2006)
* *Acoustic Tour CDR 5'' (2006)

## Արտաքին հղումներ
* Официальная страница на MySpace
* Страница группы на Chemikal Underground Records 
* Aereogramme на Last.fm

Կատեգորիա:Երաժշտական խմբեր այբբենական կարգով
Կատեգորիա:1998 հիմնադրված երաժշտական խմբեր
Կատեգորիա:1998 հիմնադրումներ Շոտլանդիայում
10 Years of Chaos and Confusion

**10 Years of Chaos and Confusion**, (), շվեդական Hypocrisy խմբի երաժշտական հավաքածուն, որը թողարկվել է 2001 թվականին Nuclear Blast Records լեյբլի ներքո։

## Երգացանկ

Կատեգորիա:2001 ալբոմներ
Գլորիա Էստեֆան

**Գլորիա Էստեֆան** (*Gloria Estefan*, ի ծնե անունը՝ *Gloria María Milagrosa Fajardo García*, ), լատինոամերիկյան երգչուհի և երգերի հեղինակ, ով ապրում և աշխատում է ԱՄՆ-ում։ Վաճառել է մոտավորապես 100 ձայնագրություն և ստացել է հինգ Գրեմմի մրցանակ։ Էստեֆանը համարվում է լատինոամերիկյան փոփ երաժշտության թագուհին։

## Կենսագրություն
Էստեֆանը ծնվել է Հավանայում, 16 ամսականում հարազատները տեղափոխել են Մայամի, քանի որ Կուբայում կոմունիստական շարժումներ էին տեղի ունենում։ 1975 թվականին իր ամուսնու՝ Էմիլիո Էստեֆանի հետ Գլորիան ստեղծել է լատինոամերիկյան Miami Sound Machine խումբը, որում հանդես էլ որպես մենակատար։ Սկզբում նրանք երգերը կատարել են իսպաներենով, սակայն շուտով սկսել են անգլերենով հանդես գալ։ 1984 թվականին Էստեֆանը սոլո համերգներով հանդես է եկել ԱՄՆ-ում և Լատինական Ամերիկայի երկրներում։ 1980-ական թվականներին նա հայտնվել է աղյուսակներում, իսկ նրա 3 սինգլները գլխավորել են Billboard Hot 100-ը։

Երգչուհին իր ճանաչման գագաթնակետին հասել է շրջագայության ժամանակ՝ 1990 թվականի մարտի 20-ին, երբ իր ավտոբուսին բեռնատար է բախվել։ Էստեֆանը ստացել է լուրջ ողնաշարային վնասվածք, որից ապաքինվել է մեկ տարի հետո։ 1991 թվականին վերադարձել է և գլխավորել է հիթ շքերթները «Coming Out of the Dark» սինգլով։ Դրանից հետո թողարկել է մեծագույն հիթերի ալբոմ։ 1994 թվականին հրապարակվել է ամերիկյան փոփ երաժշտության դասական տարբերակով քավերներ, որոնց գլխավորել է *Hold Me Thrill Me Kiss Me* սինգլը։ Երկու տարի անց Էստեֆանը հրավիրվել է հանդես գալու Ատլանտայի Օլիմպիական խաղերի փակման արարողությանը։

2011 թվականի սեպտեմբերին երգչուհին թողարկել է նոր ալբոմ՝ «Միս փոքրիկ Հավանա» ():


Gloria Estefan (1990).jpg
Gloria Estefan in Narciso Rodriguez 01.jpg
GloriaEstefan.jpg


## Սկավառակագրություն
### Ստուդիական ալբոմներ

## Ծանոթագրություններ

## Արտաքին հղումներ
* Երգչուհու պաշտոնական կայք 
* Gloria Estefan Official Fan TV

Կատեգորիա:21-րդ դարի ամերիկացի երգչուհիներ
Կատեգորիա:21-րդ դարի երգչուհիներ
Կատեգորիա:«Գրեմմի» մրցանակի դափնեկիրներ
Կատեգորիա:Ազատության նախագահական մեդալով պարգևատրվածներ
Կատեգորիա:Ամերիկացի գործարարներ
Կատեգորիա:Ամերիկացի դերասանուհիներ
Կատեգորիա:Ամերիկացի երաժիշտներ
Կատեգորիա:Ամերիկացի երգչուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի կինոռեժիսորներ
Կատեգորիա:Ամերիկացի կոմպոզիտորներ
Կատեգորիա:Ամերիկացի հեռուստատեսային դերասանուհիներ
Կատեգորիա:Ամերիկացի փոփ երգիչներ
Կատեգորիա:Ամերիկացի փոփ երգչուհիներ
Կատեգորիա:Կուբացի հակակոմունիստներ
Կատեգորիա:Հոլիվուդյան փառքի ծառուղի
Կատեգորիա:Մայամիի համալսարանի շրջանավարտներ
Հորեղբայր Բեն

250px|frameless|աջից|Քեռի Բեն
**Բենջամին «Բեն» Պարկեր** (անգլ.՝ Benjamin «Ben» Parker), ավելի հայտնի որպես **քեռի Բեն** (անգլ.՝ Uncle Ben), Marvel Comics-ի կերպար։ Պիտեր Պարկերի քեռին։ Պիտեր Պարկերը Սարդ մարդն էր։

Բենը Մեյ Պարկերի ամուսինն էր։ Առաջին անգամ հայտնվել է *Amazing Fantasy #15* (օգոստոս, 1962) կոմիքսում։ Այս կերպարի հեղինակներն են համարվում Ստեն Լին և Ստիվ Դիտկոն։

## Աղբյուրներ
* The Amazing Spider-Man # 11
* The Amazing Spider-Man # 12
* The Amazing Spider-Man # 13
* The Amazing Spider-Man # 14

Կատեգորիա:Կոմիքսների կերպարներ
Կատեգորիա:Ֆիլմերի հերոսներ
Կատեգորիա:Մուլտֆիլմերի կերպարներ
Կատեգորիա:Marvel Comics-ի կերպարներ
Գեյիք Թեփե

**Գեյիք Թեփե**, լեռ Թուրքիայում, Կիլիկյան Տավրոս լեռնահամակարգում, Բուլղար լեռներում, վերջինով դեպի Առաքլի անցնող լեռնանցքից մեկի մոտ։

## Ծանոթագրություններ

Կատեգորիա:Կիլիկիայի լեռներ
Կատեգորիա:Բուլղար լեռնաշղթա
Խանդավառություն

thumb|Հանդիսատեսը խանդավառությամբ դիմավորում է երաժիշտերին
**Խանդավառություն** (, «ոգեշնչություն», «ցնծություն»), դրական գունավորված զգացմունք, ոգեշնչման վիճակ, ինչպես նաև, այդ տրամադրության ազդեցությամբ ցանկություն և ակտիվ գործողությունների կատարում՝ որոշակի նպատակների հասնելու համար։

Սկզբնապես, *խանդավառություն* բառով էին նշանակում մարդու այն վիճակը, որը ինչ-որ ազդեցության տակ էր գտնվում (օրինակ, Պիթիայի խանդավառություն և այլն)։ Ավելի ուշ՝ անտիկ ժամանակներից սկսած և գործնականորեն՝ մինչ նորագույն ժամանակներ՝ էսթետիկ կատեգորիա, որը բնորոշում է սուբյեկտի ազդեցությունը գեղեցիկին, վեհագույնին։ Այդպես, Սոկրատեսը բանաստեղծական ոգեշնչումը համարում էր խանդավառություն։

Ներկայումս խանդավառություն են անվանում նպատակաուղղվածությունը որոշակի նպատակներին հասնելու համար։ Խանդավառության բնորոշ հատկությունը արդյունքին հասնելու միջոցներն են, և արդեն դրա միջով՝ նպատակին հասնելու գործընթացը։

## Բնորոշ իրավիճակներ
* Երբ մարդը գտնում է (կամ նրան հասանելի է դառնում) իր համար որևէ կարևոր նպատակին հասնելու ուղին։ 
* Երբ մարդը երկար կամ ծավալուն աշխատանքի վերջում ձգտում է այն արագորեն ավարտել՝ արդյունքների օգտագործման նպատակով։ 
* Երբ ուսուցման, մշակութային ստեղծագործությունների կամ կյանքի փորձի ազդեցությամբ մարդու մոտ փոխվում են կենսական հեռանկարները և առաջանում են նոր նպատակներ։

## Խանդավառ մարդ
Չնայած խանդավառ (էնտուզիաստ) բառի ուղիղ անվանմանը՝ այդ եզրը գործածվում է միայն այն դեպքերում, երբ մարդու նպատակի (հիմնական) շահադրդումը ներքին է, ուղղված չէ ուղղակի շահույթի ստացմանը։ 
Խանդավառ մարդու բնորոշման վերաբերյալ առաջարկվող տարբերակներն են․
* Մարդ, որը սեփական նախաձեռնությամբ, ներքին համոզումների ուժով հասարակության համար ինչ-որ կարևոր գործ է անում՝ առանց ուղղակի օգուտ ստանալու։ Օրինակ, Վիքիպեդիայի հոդվածների խմբագրում, բնության պաշտպանության միությունների կազմակերպում և այլն։
* Մարդ, որը ունի քիչ տարածված հոբբի կամ հետաքրքրություն՝ կապված սպորտի, երաժշտության կամ ցանկացած այլ ակտիվ գործունեության (ոչ հանգստի) հետ։

## Գրականություն

* Յամպոլսկի Մ., Էնտուզիազմ  // Յամպոլսկի Մ. Խորհրդանշականի ֆիզիոլոգիա։ Գիրք 1։ Լևիաթանի վերադարձը։ Մ․, էջ 412—426։

## Արտաքին հղումներ
* David Hume, Of Superstition and Enthusiasm

Կատեգորիա:Զգացմունքներ
Կատեգորիա:Էմոցիաներ
Ալոնսո Բերուգետե

**Ալոնսո Բերուգետե**, *Ալոնսո Գոնսալես դե Բերուգետե* (, ), Վերածննդի դարաշրջանի իսպանացի քանդակագործ, բնանկարիչ մաներիստ և ճարտարապետ։

## Կենսագրություն
Ալոնսո Բերուգետեն ծնվել է նկարիչ Պեդրո Բերուգետեի ընտանիքում, որպես գեղանկարիչ կրել է Պանտորմի ազդեցությունը, ծանոթ էր Միքելանջելոյի ստեղծագործություններին։ 1517 թվականին հայրենիք վերադառնալուց հետո Բերեգուտեն երկար ժամանակ զբաղվել է գեղանկարչությամբ, բայց նրա լավագույն ստեղծագործությունները քանդականերն են։ Նա աշխատել է այնպիսի քաղաքներում, ինչպիսիք են՝ Ավիլան, Բուրգոսը, Վալյադոլիդը, Մադրիդը, Գրանադան, Տոլեդոն։ Ըստ կաստիլիայի ավանդության՝ նա փայտը որպես նյութ է օգտագործել։

## Ստեղծագործություններ
Փայտի պոլիքրոմային քանդակագործությունը, որը տրագիկ էր և նատուրալիստական միաժամանակ, հիմնականում Բերուգետեին էր պարտական 17-րդ դարում իր ծաղկման համար։ Թեմատիկորեն այն հիմնականում առնչվում էր Հիսուս Քրիստոսի չարչարանքներին։

## Ծանոթագրություններ

## Գրականություն
* Alonso González de Berruguete/ Fiorella Sricchia Santoro, ed. Milano: Fratelli Fabbri, 1966.

Կատեգորիա:Իսպանացի քանդակագործներ
Կատեգորիա:Իսպանացի նկարիչներ
Կատեգորիա:Իսպանացի ճարտարապետներ
Կատեգորիա:Վերածննդի նկարիչներ
Աբելյոյա

**Աբելյոյա** (), Շպիցբերգենի կղզեխմբի կազմի մեջ մտնող Կառլ թագավորի երկրի կղզիներից մեծությամբ երրորդը՝ 13,2 կմ² տարածքով։ Կղզին իր անվանումն ստացել է ի պատիվ նորվեգացի մաթեմատիկոս Աբելի։ 1930 թվականի օգոստոսին կղզուն մոտեցավ «Բրատվագ» նավը, որի անձնակազմի անդամները արձանագրեցին, որ կղզին ունի հիմնականում բազալտից կազմված ցածրադիր ափեր։

## Ծանոթագրություններ

## Արտաքին հղումներ
* Նորվեգական բևեռային համալսարան Place Names of Svalbard Database 

Կատեգորիա:Կղզիներ այբբենական կարգով
Կատեգորիա:Անմարդաբնակ կղզիներ
Կատեգորիա:Եվրոպայի կղզիներ
Կատեգորիա:Բարենցի ծովի կղզիներ
Կատեգորիա:Շպիցբերգեն
Աբդելազիզ Բառադա

**Աբդելազիզ Բառադա** (, ), մարոկկացի ֆուտբոլիստ, կիսապաշտպան, որը հանդես է եկել Մարոկկոյի ազգային հավաքականում։ Մասնակցել է 2012 թվականի Օլիմպիական խաղերին։

## Ակումբային կարիերա
### «Պարի Սենտ Ժերմեն»
Բառադան «Պարի Սեն Ժերմենի» ակադեմիայի սան է։ 2007 թվականին նա տեղափոխվել է ակումբի երկրորդ թիմ, և այնտեղ հանդես եկել մինչև 2010 թվականը։

### «Խետաֆե»
2010 թվականին ֆուտբոլիստը պայմանագիր է կնքել իսպանական «Խետաֆեի» հետ, և առաջին մրցաշրջանը անցկացրել ակումբի երիտասարդական թիմում։ 2011 թվականից սկսած ֆուտբոլիստը հանդես է եկել թիմի հիմնական կազմում։ Լա Լիգայում Բառադան իր դեբյուտը նշել է 2012 թվականի հունվարի 21-ին՝ «Ռասինգի» դեմ խաղում։ Նոյեմբերի 7-ին ֆուտբոլիստը խփել է իր առաջին գոլը թիմի կազմում՝ «Ատլետիկո Մադրիդի» դեմ խաղում։

### «Ալ Ջազիրա»
2013 թվականին Աբդելազիզը տեղափոխվել է «Ալ Ջազիրա»։ Թիմի կազմում անցկացրել է 1 մրցաշրջան, և մասնակցել 22 խաղի։

### «Օլիմպիկ»
2014 թվականի օգոստոսի 10-ին 4․5 միլիոն եվրոյի դիմաց Աբդելազիզը տեղափոխվել է ֆրանսիական «Օլիմպիկ»։ Իր առաջին գոլը թիմի կազմում նա խփել է 2014 թվականի օգոստոսի 29-ին «Նիցայի» դեմ խաղում։

## Ազգային հավաքական
2012 թվականի փետրվարի 19-ին Բառադան իր դեբյուտն է նշել Մարոկկոյի ազգային հավաքականի կազմում՝ Բուրկինա Ֆասոյի դեմ խաղում։ 2012 թվականի հոկտեմբերի 13-ին Աֆրիկայի գավաթի խաղարկության շրջանակներում կայացած Մոզամբիկի հավաքականի դեմ խաղում նա դարձել է իր առաջին գոլի հեղինակը ազգային հավաքականի կազմում։

## Գոլերը Մարրոկոյի ազգային հավաքականի կազմում

## Ծանոթագրություններ

## Արտաքին հղումներ
* Վիճակագրությունը soccerway.com կայքում
* Պրոֆիլը Խետաֆեի պաշտոնական կայքում 
* Պրոֆիլը bdfutbol.com կայքում
* Պրոֆիլը futbolme.com կայքում

Կատեգորիա:Ալ-Ջազիրա Աբու Դաբիի ֆուտբոլիստներ
Կատեգորիա:Անթալյասպորի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Խետաֆեի ֆուտբոլիստներ
Կատեգորիա:Խիմնաստիկ Տառագոնայի ֆուտբոլիստներ
Կատեգորիա:Մարոկկացի ֆուտբոլիստներ
Կատեգորիա:Մարոկկոյի հավաքականի ֆուտբոլիստներ
Կատեգորիա:Պարի Սեն-Ժերմենի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Օլիմպիկ Մարսելի ֆուտբոլիստներ
Կատեգորիա:Ֆրանսիացի ֆուտբոլիստներ
Dirty Fingers

**Dirty Fingers**, Գերի Մուրի ալբոմը, ձայնագրվել է 1981 թվականին G-Force ալբոմի թողարկումից ոչ շատ հետո, և թողարկվել է 1983 թվականին Ճապոնիայում, որտեզ Գերին հայտնի էր։ Եվրոպայում թողարկվել է 1984-ին։

## Երգերի ցանկ
Երգերի հեղինակ՝ Գերի Մուր

1․ «Hiroshima» - 4:30

2․ «Dirty Fingers» (instrumental) - 1:09

3․ «Bad News» - 5:06

4․ «Don't Let Me Be Misunderstood» (Bennie Benjamin, Sol Marcus, Gloria Caldwell) - 3:37

5․ «Run To Your Mama» - 4:44

6․ «Nuclear Attack» - 5:11

7․ «Kidnapped» - 3:50

8․ «Really Gonna Rock Tonight» - 3:50

9․ «Lonely Nights» - 3:58

10․ «Rest In Peace» - 5:58

## Ձայնագրման մասնակիցներ
* Գերի Մուր - կիթառ, վոկալ
* Դոն Էյրի - երգհոն, ստեղնաշարային
* Թոմի Օլդրիջ - հարվածային 
* Ջիմի Բեյն - բաս-կիթառ
* Չարլի Հուն - վոկալ

Կատեգորիա:1984 ալբոմներ
Կատեգորիա:Անգլալեզու ալբոմներ
Live in the UK 2008

**Live in the UK 2008**, ամերիկական Paramore ռոք խմբի համերգային ալբոմն է, որը թողարկվել է 2008 թվականին։

## Ալբոմում
Live in the UK 2008 թողարկվել է սահմանափակ քանակությամբ, և միայն երեք կենդանի կատարումներով։ Հաշվարկված էր ընդամենը 1000 օրինակով, ի սկզբան է նախատեսված էր ազատ արձակել առանձին ալբոմներ, յուրաքանչյուր համաերգից հետո։ Երկրպագուները կարող էին նախապես ալբոմները պատվիրել առցանց կամ գնել ալբոմը համերգի ժամանակ։ Կար ևս մի տարբերակ գնել ալբոմը Մեծ Բրիտանիայից։ Առաջին 200 մարդիկ, ովքեր կպատվիրեն ալբոմն առցանց «Misery Business» սիգլը կստանաս ստորագչությամբ։ Սինգլի գնումը համերգի ժամանակ նշանակում է, որ յուրաքանչյուր 5֊ից 1֊ն ունի հնարավորություն ստանալ ստորագրությամբ պատճենը։

## Երգացանկ

## Արտաքին հղումներ
* Գլխավոր վեբ֊կայք
* Concert Live 

Կատեգորիա:2008 ալբոմներ
Կատեգորիա:Անգլալեզու ալբոմներ
Հունգարիան և Տրանսիլվանիան հնազանդեցնելու համար մեդալ

**Հունգարիային և Տրանսիլվանիային ճնշելու մեդալ** (), Ռուսական կայսրության պետական պարգև, որի ստեղծումը կապված է 1849 թվականի ամռանը սկսած Հունգարիային և Տրանսիլվանիային ճնշելու արշավի հետ։

## Ընդհանուր տեղեկություններ
**Հունգարիային և Տրանսիլվանիային ճնշելու մեդալով** նախատեսվում էր պարգևատրել Ռուսական կայսրության այն ծառայողները, ովքեր 1849 թվականի հունիս-հուլիս ամիսներին մասնակցել են 1848-1849 թվականների հունգարական հեղափոխություն և ազատագրական պայքարին։ Մեդալը ստեղծել է 1850 թվականի հունվարի 22-ին Նիկոլայ II կայսեր օրոք։

## Պարգևատրման կարգ
Պարգևատրվում էին բոլոր ռազմիկները, սպաները, այդ թվում գեներալները, բոլոր ծառայողականները, զինվորները, ինչպես նաև գնդի հոգևորականները, բժիշկ և առողջապահ սպաներ, գնդում աշխատողները, ովքեր 1849 թվականի հունիս-հուլիս ամիսներին մասնակցել են 1848-1849 թվականների հունգարական հեղափոխություն և ազատագրական պայքարին։

## Մեդալի նկարագրություն
Մեդալի տրամագիծը 29 մմ է, հայտնի է նաև 26 մմ տրամագծով մեդալ։ Պատրաստված է արծաթից։ Երեսային կողմում պատկերված է Ռուսական կայսրության դրոշը։ Մեդալը ամբողջ եզրով եկեղեցական լեզվով մակագրված է. 
Մեդալի հակառակ կողմում հորիզոնական դիրքով վեց տեղեվ մակագրված է. 
1850 թվականին, Սանկտ Պետերբուրգի դրամանատանը հատվել է ավելի քան 213 593 օրինակ մեդալ։ Ըստ տեղի նախարարական վարչության, 212 330 օրինակ մեդլալը տրվել պատերազմից հետո։

## Կրելու կարգ
Մեդալը ուներ կանթ շերտաձողիկին կամ ժապավենին ամրացնելու համար։ Մեդալը պետք է կրել կրծքին.։

## Սեղանի հուշամեդալ
Մեդալով պարգևատրվել են Ֆեոդոր Տոլստոյը և Ալեքսանդր Լյալինը։

## Պատկերասրահ

Vengr and Trns Medal avers.jpg|Դիմերես
Vengr and Trns Medal revers.jpg|Դարձերես
Andrey-Vladimir Ribbon.jpg|ժապավեն
Vengr and Trns General Medal s avers.jpg 
Vengr_and_Trns_General_Medal_s_revers.jpg 


## Ծանոթագրություններ

## Գրականություն
* 
* 
* 

Կատեգորիա:Հունգարիա
Գորգեր (գետակ)

**Գորգեր**, գետակ Հայկական լեռնաշխարհում, Ճորոխի ավազանում, Թորթումի վտակ Օդեկի օժանդակը։
## Ծանոթագրություններ
Պոցալո

**Պոցալո**, (իտալ. Pozzallo), քաղաք Իտալիայում՝ Սիցիլիա կղզու հարավային հատվածում, ենթարկվում Պագուզա նահանգին։
Միակ ծովային քաղաքն է նահանգում։ Ափերը ողողում է Միջերկրական ծովը, որտեղ կա նավահանգիստ և պարբերաբար նավեր են մեկնում դեպի Մալթա։

Քաղաքում կա երկու լողափ, որոնցից մեկը ՝ Pietre Nereն, իր էկոլոգիականության և մաքրության համար նշվում է Կապույտ Դրոշով։
Ազատ օրերին հարևան նահանգների և տեղի բնակչությունը գալիս են քաղաքի ավազոտ լողափեր։

Պոցալոն մի շարք ավտոբուսային երթուղիների համար համարվում է սկզբնակետ դեպի՝ Կատանիա, Սիրակուզ, Ռագուզա, Պալորմո՝ և այլն։

Հիմնադրվել է XIV դարում, երբ Մոդիկի կառավարությունը որոշեց ափի մոտ կառուցել պահեստների մի ամբողջության և սկսեց առևտուր նավերով։ 1429 թվականին Ջովանի Բերնարդո Կաբրերոն կառուցեց մի բերդ, ծովահեններից պաշտպանվելու համար, հիմա այն համարվում է հիմնական տեսարժան վայրերից մեկը։

Բնկաչությունը կազմում է 18377 մարդ (2004 թվականի տվյալներով), բնակչության խտությունը 1263 մարդ/կմ² է։ Զբաղեցրած տարածքը՝ 14,94 կմ։ Փոստային ինդեքս՝ 97016, հեռախոսային կոդ՝ 0932:
Բնակչության բարեխոսն է համարվում Սուրբ Հովհաննես Մկրտիչը։ Տոնը նշվում է ամեն տարի հունիսի 24-ին։

## Արտաքին հղումներ
* Բնակավայրի պաշտոնական կայքը 

Կատեգորիա:Իտալիայի բնակավայրեր
Սարլոսի գայլաշուն

**Սարլոսի գայլաշուն** (), ծառայողական շների ցեղատեսակ, որ բուծվել են Լանդեր Սարլոսի կողմից՝ գերմանական հովվաշան և գայլի խաչասերումից։

## Ցեղատեսակի պատմությունը

Առաջին սերունդը «*Ֆլեր*» գայլից և գերմանական հովվաշնից ստացել են 1925 թվականին։ Բուծումը շարունակելու համար ընտրեցին ավելի առողջ և դիմացկուն շների։ 1962 թվականին օգտագործվել է գայլի միջնակարգ արյուն և կրկին ընտրել են ամենադիմացկուններին։ Ընտրվել են միայն 8 ամսական շներ, երբ իրենց մոտ ձևավորվում է որոշակի բնավորությունը։ Այս փորձում գրանցվեցին առաջընթացներ։

1969 թվականին, Սարլոսի մահից հետո, նրա կինը և աղջիկը շարունակեցին փորձերը։ Վեց տարի աշխատանքներից հետո նրանք ցուցադրեցին նոր ցեղատեսակին, որը 1981 թվականին անվանվեց Սարլոսի գայլաշունը։

Սարլոսի գայլաշանը օգտագործել են տարբեր ծայրահեղ իրավիճակներում։

## Բնավորություն
Սարլոսի գայլաշները չեն կարող ապրել իրենց տերերի հետ առանց որևէ վերապատրաստման։ Այդ շները, ինչպես նաև գայլերը, իրենց հեռու են պահում մարդկանցից և կենդանիներից։ Նրանք առանց պատճառի չեն հարձակվում մարդկանց վրա, հարձակվում են միայն վախից։ Գայլաշները կարող են միանգամից փոխել իրենց պահվածքը՝ կախված իրավիճակից։ Գայլաշները չեն հաչում, երբեմն ոռնում են գայլերի պես։

## Ստանդարտ ցեղատեսակը
* Շարժումներ՝ ինչպես գայլերինը՝ թեթև, կարճ,
* Հասակ և քաշ՝ հասակը՝ 65-75 սմ ոստ՝ 60-70 սմ քաշ՝ 36-42 կգ,
* Գլուխ՝ գայլի գլխի նման,
* Աչքեր՝ միջին, դեղին գույն,
* Ականջներ՝ կանգնած,
* Պարանոց՝ չոր, ուժեղ,
* Իրան՝ կարծ, մեջքը ուղիղ և պինդ,
* Պոչ՝ ներքև ձգված։

## Արտաքին հղումներ
* Племенная база данных породы «Волчья собака Сарлоса» 
* http://saarlooswolfdog.ru